கேள்வி: கான்ராட் ஹண்ட் - ஆரம்பகால வாழ்க்கை மற்றும் தொழில் பற்றி விளக்கவும்.
பதில்: இவர் பார்படோசின் வடக்கே செயின்ட் ஆண்ட்ரூ பாரிஷில் பிறந்தார். சர்க்கரை தோட்டத் தொழிலாளியின் மகனாகப் பிறந்தார். ஹண்டேவின் குடும்பம் ஏழ்மையானது ஆகும். ஒன்பது குழந்தைகளில் ஒருவராகப் பிறந்த ஹன்ட் ஒரு அறை மட்டுமே உள்ள வீட்டில் வசித்தார். ஹன்டேவிற்கு ஆறு வயதாக இருந்தபோது, அவர் கிராமத்து சிறுவர்களுடன் துடுப்பாட்டம் விளையாடிக் கொண்டிருந்தார். பனையிலிருந்து தயாரிக்கப்பட்ட மட்டையைப் பயன்படுத்தி இவர்கள் துடுப்பாட்டம் விளையாடினார். பெல்லிபிளேன் பாய்ஸ் பள்ளியில் பயின்ற இவர் மூன்று மைல் தூரத்திற்கு வெறுங்காலுடன் நடந்தே சென்றார். பள்ளியின் முதல் லெவன் அணியில் விளையாடிய இவர் தன்னை விட வயதில் பெரிய மாணவர்களுடன் விளையாடினார். 12 வயதானபோது ஹன்ட், அலெய்ன் மேல்நிலைப் பள்ளியில் சேர உதவித்தொகையினைப் பெற்றார். இவரது திறனைக் கவனித்த அவரது விளையாட்டு ஆசிரியர் இவரை பள்ளி முதல் லெவன் அணியில் சேர்த்தார், அங்கு அவர் 18 வயது வரை உள்ள மாணவர்களுக்கு எதிராக விளையாடினார். ஊக்கத்தொகையாக இவர் ஒவ்வொரு முறையும் 25 ஓட்டங்கள் எடுத்தபோதும் ஹண்டேவுக்கு ஒரு ஷில்லிங் வழங்கினார். ஹன்ட் தனது கடைசி மூன்று ஆண்டுகளில் பள்ளி அணியின் தலைவராக இருந்தார். இவர் பார்படோசு துடுப்பாட்ட அணி சார்பாக திரினிடாட் டொபாகோ துடுப்பாட்ட அணி துடுப்பாட்ட அணிக்கு எதிராக பிரிட்ஜ்டவுனின் கென்சிங்டன் ஓவல் அரங்கம் நடைபெற்ற முதல் தரத் துடுப்பாட்டம் போட்டியில் இவர் அறிமுகமானார். முதல் ஆட்டப் பகுதியில் ஹன்ட் 63 ஓட்டங்கள் எடுத்தார், இரண்டாவது ஆட்டத்தில் 15 ஓட்டங்கள் எடுத்தார்.